《十五夜同袁少参薛户曹高比部汪山人集区太史苑西楼》
明代·梁民相

苑外高楼夜不迷，秋光偏在禁城西。初移碧树金波动，渐转危栏玉镜低。

久客乡关愁欲赋，清宵宾从兴堪携。明年此会应难合，乌鹊于今未定栖。

作者简介：梁民相，原名文，字井卿。南海人。明神宗万历二十年（一五九二）进士。官零陵知县。改广平郡博。卒于官。清温汝能《粤东诗海》卷四一有传。